Flavius Rufinus
Flavius Rufinus (qui natus est circa annum 335 in Eauze, Aquitania; necatus die 27 Novembris 395) fuit Theodosio primo eius nominis Augusto et Arcadio regnantibus vir maximae in re publica auctoritatis in imperii Romani parte ad orientem solem vergenti.

De eius vita 
Rufinus, qui ab anno 388 magister officiorum fuerat, postea inde ab anno 392 praefectus praetorio per orientem et dignitate et potentia floruit. Quo eodem anno Arcadio Augusto collega ad consulatum ascendit. At mense Novembri anni 395 Rufinus a Gaina duce, quem Constantinopolim ipse arcessiverat, Claudiano teste Stilichonis iussu necatus est.

Rufinus Christianus fuit.

Mortui 395
Milites Romani antiqui
Praefecti Praetorio
Nati saeculo 4